Source: https://www.kohus.ee/et/ajakirjanikule/uudised/kohus-kuulutas-valja-saaremaa-laevakompanii-pankroti
Timestamp: 2020-08-05 08:33:49+00:00
Document Index: 6191289

Matched Legal Cases: ['Kohus ', 'Kohus ', 'kohus ', 'Kohus ', 'Kohus ', 'Kohus ', 'kohus ']

Kohus kuulutas välja AS Saaremaa Laevakompanii pankroti | Eesti kohtud
Kohus kuulutas välja AS Saaremaa Laevakompanii pankroti
Pärnu Maakohus kuulutas täna, s.o 19.11.2018 välja AS Saaremaa Laevakompanii pankroti.
Avalduse Saaremaa Laevakompanii pankroti väljakuulutamiseks tegi AS Holostovi Kinnisvarahaldus tänavu 1. oktoobril.
Lisaks Holostovi Kinnisvarahaldusele taotlesid Saaremaa Laevakompanii pankroti väljakuulutamist kaks osaühingut. Kohus liitis pankrotiavaldused üheks menetluseks ja määras asjas ajutise pankrotihalduri. Viimasel kohtuistungil 13. novembril kinnitas ajutine haldur Veli Kraavi, et Saaremaa Laevakompanii maksejõuetus on tuvastatud ja muud võimalust peale pankroti väljakuulutamist pole.
Halduri aruande kohaselt on Laevakompanii kohustuste suurus üle 20 miljoni euro.
Kohus leidis, et Saaremaa Laevakompanii on maksejõuetu, ta ei suuda rahuldada võlausaldaja nõudeid ja see suutmatus ei ole ajutine. Kohus keelas Laevakompaniil käsutada oma vara ja teha tehinguid ilma pankrotihalduri nõusolekuta. Pankrotihalduriks määras kohus Veli Kraavi.